આપણે એક માનવી તરીકે એક અરસાથી I Ageથી I Ageની સફર કરી રહ્યા છીએ અને એ છે Ice Ageથી Intelligence Age સુધીની. આજના સમયમાં અને આગળ જતાં મને લાગે છે કે માનવીના મગજની મહત્તા દરેક ડગલે ને પગલે વિકસતી ગઈ છે. કોઈ પણ ઑર્ગેનાઇઝેશનને સફળતાના માર્ગે લઈ જવાનું હોય તો તમારે એની સૌથી કીમતી જણસ એટલે કે માણસની કાળજી રાખવી જરૂરી છે. લોકો સારું અને સર્જનાત્મક તેમ જ ઉપયોગી વિચારે તો છેવટે તો એ ઑર્ગેનાઇઝેશનના વિકાસની જ તરફેણ કરે છે. એટલે માઇન્ડ મૅપિંગની પદ્ધતિ જો ઉપયોગમાં લઈએ તો મુશ્કેલ વસ્તુઓ વ્યવસ્થિત થઈ શકે અને પ્રાથમિકતાના આધારે એના પર કાર્યનું અમલીકરણ થઈ શકે. આ વિચારણા વિદ્યાર્થીઓના પાઠ્યક્રમને યાદ રાખવા માટે તેમ જ ઑર્ગેનાઇઝેશન સ્તરે પણ અદ્ભુત પરિણામો લાવી શકે છે.લો, બુદ્ધિમત્તા પર જીત મેળવીએ.